স্কুলছাত্রীকে শ্লীলতাহানি! খড়দহে গ্রেফতার বিজেপি নেতা

উত্তর ২৪ পরগনা: স্কুলছাত্রীকে কু-ইঙ্গিত দিয়ে উত্যক্ত করে শ্লীলতাহানির (Harassment) চেষ্টা। গুরুতর অভিযোগে গ্রেফতার বিজেপি নেতা (BJP Leader Arrested)। ঘটনা উত্তর ২৪ পরগনা (North 24 Parganas) জেলার। রহড়া থানার পুলিশের তৎপরতায় খড়দহের বন্দিপুর এলাকা থেকে গ্রেফতার করা হল জয় দাসকে। ঘটনার জেরে এলাকায় তীব্র চাঞ্চল্য ছড়িয়েছে।

অভিযোগকারীর পরিবারের দাবি, দীর্ঘদিন ধরেই অভিযুক্ত জয় দাস ওই স্কুলছাত্রীকে কু-ইঙ্গিত দিয়ে উত্ত্যক্ত করে আসছিলেন। শুধু তাই নয়, এর আগেও একাধিকবার ছাত্রীর পরিবারকে কিডন্যাপিংয়ের হুমকি দেওয়া হয় বলে অভিযোগ। পরিবারের পক্ষ থেকে বিষয়টি নিয়ে আতঙ্কে থাকতে হচ্ছিল বলেও জানা গিয়েছে।

আরও পড়ুন: আরও নামবে পারদ! বড়দিনেও চলবে শৈত্যপ্রবাহ? দেখুন বড় আপডেট

পরিবারের অভিযোগ অনুযায়ী, গতকাল ওই স্কুলছাত্রী একা বাড়ি ফিরছিলেন। সেই সময় মদ্যপ অবস্থায় জয় দাস তাকে শ্লীলতাহানির চেষ্টা করেন। আতঙ্কিত হয়ে পড়ে বিষয়টি বাড়িতে জানালে, পরিবারের লোকজন দ্রুত রহড়া থানায় লিখিত অভিযোগ দায়ের করেন।

অভিযোগের ভিত্তিতে রহড়া থানার পুলিশ তৎপরতা দেখিয়ে খড়দহের বন্দিপুর এলাকা থেকে বিজেপি নেতা জয় দাসকে গ্রেফতার করে। ধৃতকে জিজ্ঞাসাবাদ শুরু করেছে পুলিশ এবং ঘটনার তদন্ত চলছে। এই ঘটনার পরিপ্রেক্ষিতে নির্যাতিত স্কুলছাত্রীর পরিবারের পাশে দাঁড়ানোর আশ্বাস দিয়েছেন বন্দিপুর পঞ্চায়েতের সদস্য মাসুদ লস্কর। পুলিশ জানিয়েছে, তদন্তের স্বার্থে সমস্ত দিক খতিয়ে দেখা হচ্ছে এবং আইনের পথে যথাযথ ব্যবস্থা নেওয়া হবে।